**MED EKO SERVIS d.o.o.**

**PLAN POSLOVANJA**

**ZA 2022. GODINU**

**Pomer, prosinac 2021.**

**Ur.broj: 2739-21**

**Pomer, 20.12.2021.**

**SADRŽAJ**

**1. Uvodna razmatranja ……….………………………..………………. 3**

**2. Temeljni podaci Društva ……………...…………………………………. 5**

**3. Misija, vizija i ciljevi Društva ………………………………………………. 6**

**4. Plan prihoda po poslovnim jedinicama…………………………………...…7**

**5. Plan rashoda po poslovnim jedinicama……………………………………..10**

**6. Terminski financijski plan……………………………………………………13**

**7. Politika zapošljavanja u 2022. godini…………………………………………14**

**8. Plan investicija u 2022. godini…………………………………………….…..16**

**9. Zaključak…………………………………………………………………...….18**

**1. UVODNA RAZMATRANJA**

**Osvrt na poslovanje u 2021. godini**

Proteklu 2021. godinu je u svim sferama života i rada najviše obilježio virus COVID-19. Za razliku od 2020., prve godine pandemije, kada nas je zatekao smanjeni intenzitet ili gašenje mnogih privrednih aktivnosti, kriza na tržištu rada i opći pad prihoda; u 2021. godini Med eko servis je poslovao znatno uspješnije.

Usprkos malom broju gostiju u pred sezoni, razdoblje od lipnja do listopada je bilo uspješno za

turistički sektor. To se pozitivno odrazilo na poslovanje Med eko servis-a, budući da je usluga sakupljanja i odvoza otpada za turističke tvrtke značajan izvor prihoda društva.

U skladu sa preporukama nadležnih tijela, u svakodnevno poslovanje društva uvedene su brojne epidemiološke mjere, kao što su dezinfekcija ruku, nošenje maski, socijalno distanciranje i rad od kuće kad god je to organizacijski moguće. Ove mjere su utjecale i na način rada sa strankama, tako da su uvedene zaštitne pregrade između stranaka i zaposlenika, ograničen je broj osoba koje istovremeno smiju biti u prostorijama Društva, a u pojedinim razdobljima je sukladno preporukama Stožera civilne zaštite ukinut prijem stranaka u poslovnim prostorijama, pa se sva komunikacija sa korisnicima usluga odvija putem telefona i elektronske pošte.

Plan za 2022. godinu izrađuje se na temelju podataka o poslovanju za razdoblje 01.01.-31.10.2021., pa se očekuje da će u velikoj mjeri realno prikazati poslovanje u narednoj godini.

**Kakvu poslovnu situaciju očekujemo u 2022. godini?**

U 2022. godini očekujemo postepenu stabilizaciju poslovanja i ponovni rast poslovnih aktivnosti i posljedično rast prihoda, što je epidemija COVID-19 privremeno usporila.

U poslovanju društva će u 2022. godini doći do nekoliko značajnih novina:

-formira se novi odjel koji će objediniti poslove hortikulture, održavanja groblja, igrališta i fitness sprava i u kojem se planira zapošljavanje 4 nova djelatnika. Formiranjem ovog odjela Med eko servis će biti u mogućnosti samostalno obavljati značajan dio programa održavanja komunalne infrastrukture na području Općine Medulin.

-u procesu smo donošenja Odluke o načinu pružanja javne usluge sakupljanja komunalnog otpada, a nakon nje i novog Cjenika usluge sakupljanja komunalnog otpada. Izrada ovih dokumenata je izuzetno važna za Med eko servis, budući da oni utvrđuju uvjete obavljanja najznačajnije djelatnosti društva – sakupljanja i odvoza otpada, u kojoj se ostvaruje 66% prihoda i 60% rashoda poslovanja.

Obzirom na brojne vanjske okolnosti koji će imati veliki utjecaj na poslovanje MED EKO SERVISA, a koje u ovom trenutku nije moguće u potpunosti predvidjeti, biti će potrebno donositi izmjene i dopune ovog plana.

**Koje mjere planiramo poduzeti?**

Primjena ISO certifikata:

 ISO 9001:2008 – sustav upravljanja kvalitetom

 ISO 14001:2004 – sustav upravljanja okolišem

Želimo temeljiti svoje poslovanje na najvišim upravljačkim standardima.

Uvođenje FMC-a:

Društvo je obveznik Zakona o fiskalnoj odgovornosti. Temeljem toga nužno je uvesti FMC sustav kako bi se moglo udovoljiti zakonskim obvezama, i prije svega, organizirati upravljačke procese na kvalitetan i učinkovit način.

Jačanje komunikacije sa korisnicima usluga:

Prihvaćenost od strane korisnika usluga jedan je od osnovnih temelja opstanka Društva. Budući da je Društvo implementiralo novi načina odvoza otpada, edukacija korisnika, suradnja i pozitivan stav prema Društvu su od presudne važnosti kako bi novi sustav donio željene rezultate u vidu visokog postotka odvajanja otpada.

Održavanje financijske stabilnosti:

Ovo je stalna mjera, koja se provodi putem mnogobrojnih aktivnosti:

- pravovremenim fakturiranjem izvršenih usluga

- stalnim ažuriranjem baza korisnika

- poduzimanjem svih raspoloživih mjera naplate

- racionalizacijom i stalnom kontrolom troškova u svim segmentima poslovanja

Kontinuirana edukacija zaposlenika:

Investicija u edukaciju zaposlenih je investicija u budućnost Društva. Svaki zaposlenik mora biti upoznat sa mjerama i načinima najefikasnijeg izvršavanja povjerenih mu radnih zadataka, mjerama zaštite na radu, te motiviran da stečena znanja stalno usavršava i neprestano primjenjuje u svakodnevnom radu.

Edukacijom zaposlenih posredno se djeluje i na edukaciju okruženja, jer upravo kroz interakciju sa našim zaposlenicima korisnici usluga dolaze do relevantnih informacija iz djelokruga poslovanja Društva.

**2. TEMELJNI PODACI DRUŠTVA**

Društvo MED EKO SERVIS d.o.o. osnovano je Izjavom o osnivanju društva s ograničenom odgovornošću dana 24.04.2013. godine.

Osnivači / članovi Društva:

Općina Medulin (100%)

Temeljni kapital iznosi 1.378.900,00 kn.

Na dan 15.12.2021. Nadzorni odbor društva Med eko servis d.o.o. čine:

Saša Mihaljević, predsjednik

Vjekoslav Ladavac, zamjenik predsjednika

Mato Topić, član

Zoran Lorenzin, član

Pero Medić, član

Osobe ovlaštene za zastupanje:

- Edo Krajcar - član uprave,

 - zastupa društvo samostalno i pojedinačno

**3. MISIJA, VIZIJA I CILJEVI DRUŠTVA**

3.1. **MISIJA**

 Misija MED EKO SERVIS-a d.o.o. je da u zakonskim okvirima, u suradnji s osnivačem i

 u djelokrugu prenesenih ovlasti za obavljanje komunalnih djelatnosti, osigura učinkovito i

 kvalitetno obavljanje komunalnih usluga za sve svoje korisnike.

Društvo će u svom djelovanju osobito poštovati principe zaštite okoliša, javni interes

zajednice u kojoj djeluje, kontinuirano raditi na edukaciji zaposlenih i šire javnosti,

vodeći stalnu brigu o zadovoljstvu svojih radnika, kao i korisnika usluga.

3.2. **VIZIJA**

 Uz poštivanje ekoloških principa i zadovoljstva svojih korisnika, naša vizija je osigurati

 dostupnost i ekonomsku prihvatljivost svih komunalnih usluga koje nudimo.

U tu svrhu ćemo kontinuirano raditi na unapređenju postupanja sa neopasnim i komunalnim otpadom i podizanju kvalitete rada na održavanju, uređenju i čišćenju javnih površina, zelenih i cvjetnih površina, kupališta, lučica, groblja, i svih ostalih javnih površina i objekata o kojima skrbimo.

Želimo doprinijeti podizanju nivoa ukupne uređenosti naše općine, zaštiti krajobrazne baštine i tradicionalnog mediteranskog krajolika, poštujući pri tome načela ekonomičnosti, racionalnosti i svrsishodnosti.

3.3. **CILJEVI**

Ciljevi predstavljaju krajnje točke kojima je usmjereno naše poslovanje. Trajni cilj je

organizirati rad Društva na način da optimalno upravljamo svim segmentima poslovanja.

To ćemo postići aktivnim praćenjem poslovanja, analizom uočenih slabosti i temeljem toga donošenjem strateških ciljeva za svaku poslovnu godinu.

 Naši ciljevi u 2022. su:

* minimiziranje negativnog utjecaja epidemije COVID-19 na rezultate poslovanja društva
* postizanje rezultata od 30% odvojeno prikupljenog komunalnog otpada
* stvaranje uspješne organizacijske mreže koja će svim zaposlenima omogućiti ostvarivanje maksimalnih potencijala
* povećanje ukupne efikasnosti poslovanja i reduciranje troškova, osobito u segmentu vanjskih usluga
* jačanje Društva kroz stvaranje vlastite baze podataka najbolje prakse, postojećih procedura i umrežavanje svih raspoloživih znanja i informacija
* unaprjeđenje odnosa i komunikacije sa korisnicima usluga, te jačanje povjerenja korisnika u Društvo

**4. PLAN PRIHODA PO POSLOVNIM JEDINICAMA**

Med eko servis d.o.o. ostvaruje prihode najvećim dijelom iz samostalnog obavljanja djelatnosti, pri čemu se kao značajan korisnik usluga javlja Općina Medulin i to u segmentu održavanja komunalne infrastrukture, održavanja groblja i igrališta.

U 2022. godini očekuje se ostvarenje prihoda u visini 18.922.620 kn.

Oko 67% ukupnih prihoda društvo planira ostvariti iz djelatnosti odvoza otpada od korisnika usluga - fizičkih osoba i drugih korisnika (kućanstva i ne kućanstva); iz djelatnosti održavanja komunalne infrastrukture planira se ostvariti oko 22% prihoda, a preostalih 11% je planirani prihod iz općih poslova (cca 1%) i nove poslovne jedinice hortikultura, groblja i održavanje igrališta i fitness sprava koja se planira osnovati u 2022. godini, a njezin udio u planiranim prihodima je oko 10%.

**01 - OPĆI POSLOVI**

Odmah po aktiviranju Med eko servis d.o.o., u 2014. godini, sklopljen je ugovor o pružanju usluga (računovodstvenih, tajničkih i upravljačkih) sa TD Albanež d.o.o., te se time pojavila nova grupa prihoda.

Osim prihoda od upravljačkih usluga, planiraju se i manji prihodi od naplate šteta, odgođenog priznavanja prihoda i ostalog.



**02 - ODRŽAVANJE KOMUNALNE INFRASTRUKTURE**

Ova grupa prihoda za 2022. godinu planirana je u visini 4.127.535 kn, a odnosi se na realizaciju programa održavanja komunalne infrastrukture u dijelu koji se odnosi na čišćenje javnih površina, čišćenje kupališta i lučica, čišćenje i održavanje zelenih površina, održavanje Vižule, te novogodišnje uređenje i postavljanje zastava.

Konačne iznose će odrediti Općina Medulin koja temeljem prijedloga Med eko servisa d.o.o. donosi Program održavanja komunalne infrastrukture.

Dijelovi Programa kojima se financiraju zasebne djelatnosti Med eko servisa su izdvojene iz ove tablice. To su iznošenje i odvoz smeća (1.742.510 kn), te investicijsko održavanje groblja (122.304 kn) održavanje cvjetnih površina (1.310.671 kn) i održavanje igrališta (130.000 kn) koji je od 2022. godine čine zajedničku poslovnu jedinicu hortikultura, groblja i igrališta.



**03 - SAKUPLJANJE I ODVOZ OTPADA**

U 2022. godini očekuje prihod od sakupljanja i odvoza otpada u visini 12.740.610 kn.



Prihodi od sakupljanja i odvoza otpada ostvaruju se od tri grupe korisnika: fizičkih osoba (korisnici – kućanstva), ostalih korisnika (korisnici -ne kućanstva), te iz Proračuna Općine Medulin, tj. iz Programa održavanja komunalne infrastrukture sa stavke „iznošenje i odvoz smeća“ koja obuhvaća: sakupljanje i odvoz krupnog otada, pražnjenje košarica, sakupljanje i odvoz selektivno izdvojenog otpada sa javnih površina.

Ostali prihodi sastoje se od odgođenog priznavanja prihoda u visini 950.000 kn, prihoda od naknade šteta u visini 10.100 kn te ostalih prihoda u visini 38.000 kn.

**04 – HORTIKULTURA, GROBLJA, ODRŽAVANJE IGRALIŠTA I FITNESS SPRAVA**

Ovo je nova poslovna jedinica koja s radom započinje od 2022. godine, a obuhvaća djelatnosti tekućeg i investicijskog održavanja groblja, tekućeg održavanja igrališta i fitness sprava na području Općine Medulin i djelatnost hortikulture koja je izdvojena iz održavanja komunalne infrastrukture.

Planira se da će u novoj jedinici biti zaposleno ukupno 5 djelatnika, koji će izvršavati sve poslove vezano uz održavanje cvjetnih površina, košnju i sitne popravke groblja i održavanje igrališta.



1. **PLAN RASHODA PO POSLOVNIM JEDINICAMA**

U 2022. godini planiraju se ukupni rashodi u visini 18.867.116 kn. Najveći dio rashoda, kao i prihoda, otpada na poslovnu jedinicu sakupljanja i odvoza otpada, a zatim na održavanje komunalne infrastrukture. Značajni su i rashodi općih poslova, jer sadržavaju troškove rada svih općih i zajedničkih službi i uprave. Ove tri poslovne jedinice ostvaruju 93,97% ukupnih planiranih rashoda poslovanja.

**01 - OPĆI POSLOVI**

Troškovi općih poslova obuhvaćaju rad svih zajedničkih službi koje vrše poslove prodaje, nabave, naplate, knjigovodstva, komunikacije sa kupcima, osiguranja i slično.

Troškovi članova uprave, te svih djelatnika koji nisu izravno zaposleni na izvršavanju poslova samo jedne djelatnosti iskazani su u ovoj poslovnoj jedinici.

Isto tako, u ovoj grupi su iskazani troškovi korištenja i održavanja poslovnih prostora, revizije i intelektualnih usluga za poduzeće Med eko servis.

Opći poslovi se iskazuju zasebno temeljem preporuka državne revizije, kako bi se točno mogli odrediti izravni troškovi pojedinih djelatnosti.



**02 – ODRŽAVANJE KOMUNALNE INFRASTRUKTURE**

U ovoj poslovnoj jedinici stvaraju se najveći troškovi vanjskih usluga.

Većina troškova vanjskih usluga ove poslovne jedinice odnosi se na rad poduzeća - kooperanta Regi elektrik d.o.o. sa kojim surađujemo dugi niz godina na realizaciji programa održavanja komunalne infrastrukture.

Veliki dio vanjskih troškova odnosi se i na dobavljače materijala (tampon određenih dimenzija) za održavanje plaža na području Općine Medulin, te na realizaciju poslova na pripremi naselja za turističku sezonu koji se dogovaraju u suradnji sa TZOM i Općinom.



**03 – SAKUPLJANJE I ODVOZ OTPADA**

U ovoj poslovnoj jedinici ostvaruju se najveći prihodi i najveći rashodi, a također je u njoj i najveći broj zaposlenih djelatnika.

Od troškova su, uz troškove osoblja od 3.550.000,00 kn, osobito značajni vanjski troškovi deponiranja otpada za koje je u idućoj godini planirano čak 4.000.000,00 kn. Uz ŽCGO Kaštijun u ovom iznosu su i planirani troškovi zbrinjavanja svih frakcija sakupljenog otpada.



**04 – HORTIKULTURA, GROBLJA, ODRŽAVANJE IGRALIŠTA I FITNESS SPRAVA**

Ovo je nova poslovna jedinica, koja započinje s radom u 2022. godini. Med eko servis će od ove godine samostalno obavljati poslove iz djelatnosti hortikulture. Planira se zapošljavanje novih djelatnika (do 5 osoba), koji će, osim poslova hortikulture na javnim površinama, raditi na održavanju groblja (košnje i sitni popravci), te na održavanju igrališta i fitness sprava.

U novo formiranom odjelu najznačajniji su troškovi osoblja od 750.000 kn.



1. **TERMINSKI FINANCIJSKI PLAN**

U nastavku su tablice terminskih financijskih planova na nivou poduzeća, te za svaku poslovnu jedinicu posebno.

Planira se ukupan prihod u visini 18.922.620 kn, ukupan rashod u visini 18.867.116 kn, te pozitivan financijski rezultat u visini 55.504 kn.

Plan je izrađen na temelju podataka o poslovanju poduzeća u razdoblju 01.01-31.10.2021. godine.

Tijekom godine ćemo provoditi usklađivanje plana sa stvarnom situacijom utvrđenom u poslovanju.



Plan novčanog toka

Uz planirani negativan financijski rezultat, očekuje se manjak likvidnosti. Ako iz plana izuzmemo odgođeno priznavanje prihoda i trošak amortizacije, možemo sučeliti očekivane prilive i odljeve. Prilivi su izračunati uz pretpostavku da će se prihodi od općih poslova, održavanja komunalne infrastrukture i novog odjela hortikultura, groblja, igrališta naplatiti u cijelosti, a prihodi od odvoza otpada u visini od 95%, što je temeljem podataka o uspješnosti naplate realna pretpostavka.

Manjak tekuće likvidnosti u iznosu od 170.264 kn planira se nadoknaditi iz kredita poslovnih banaka.



**7. POLITIKA ZAPOŠLJAVANJA U 2022. GODINI**

MED EKO SERVIS d.o.o. će završiti poslovnu 2021. godinu sa ukupno 41 zaposlenim. Od 01. siječnja se planira zapošljavanje jedne osobe u novom odjelu hortikultura, groblja, igrališta, a u veljači još 3 djelatnika, čime će novi odjel biti stavljen u funkciju. U razdoblju veljača – travanj 2022. planira se zapošljavanje 2 iznosača otpadaka na neodređeno vrijeme. U ljetnim mjesecima planira se zapošljavanje do 6 djelatnika uz ugovore na određeno vrijeme, a njihovi ugovori bi se odnosili na razdoblje od lipnja do rujna.

Detaljna razrada dana je u tablici u nastavku:

PLAN RADNIH MJESTA I ZAPOSLENIH ZA 2022. GODINU



Politika zapošljavanja Društva temelji se na slijedećem:

1. Zadržavanje postojećeg broja zaposlenih
2. Nova radna mjesta će se otvarati isključivo radi zakonskih uvjeta i odredbi ili zbog povećanja obima posla kada se isti ne može zamijeniti automatizacijom ili strojnim radom ili postojećim radno-organizacijskim kapacitetima
3. Nova zapošljavanja vrišti će se isključivo radi zamjene radnika na bolovanju, zbog odlaska u mirovinu, fluktuacije radne snage, sezonskog povećanja obima posla ili preuzimanja novih poslova na komercijalnoj osnovi

U 2022. godini planira se:

1. Tijekom godine, ovisno o potrebama će se zaposliti do 6 sezonskih radnika na poslovima iznosača otpadaka, s tim da će dužina trajanja ugovora ovisiti o potrebama društva.
2. Početkom siječnja zaposliti jednu osobu, a u veljači još 3 osobe kako bi se formirao odjel hortikulture
3. U razdoblju veljača – travanj zaposliti 2 osobe na poslovima iznosača otpadaka na neodređeno vrijeme

Osnovne smjernice zaštite na radu

Kao i u dosadašnjem poslovanju, zaštiti na radu pridavat će se posebna pažnja, kroz sustavno praćenje i kontrolu svih radnih procesa, mjesta rada te oruđa i alata u upotrebi.

Sustavno i planski provode se kontrolni zdravstveni pregledi svih zaposlenih radnika društva, periodičko atestiranje mehaniziranih alata, uređaja i strojeva u uporabi, te mikroklimatskih uvjeta rada.

U skladu sa zakonskim propisima, Društvo je sklopilo ugovor o poslovnima zaštite na radu sa ovlaštenim trgovačkim društvom.

U 2021. godini, do dana donošenja ovog plana, u MED EKO SERVISU zabilježena je jedna povreda na radu bez težih posljedica.

Plan stručnog usavršavanja zaposlenih

U 2022. godini će se prema potrebi vršiti edukacija zaposlenih o radu na siguran način za radna mjesta sa posebnim uvjetima rada.

Zaposlenici koji rade na računovodstvenim i knjigovodstvenim poslovima prate promjene zakonskih propisa sa njihovog područja rada, te prema potrebi prolaze edukacije. Dodatni izvor informacija čine i stručni časopisi koji su im na raspolaganju.

Zaposlenici koji rade na poslovima javne nabave prolaze edukacije prema programu usavršavanja radi zadržavanja certifikata, te osobito u slučaju izmjene zakonske regulative sa tog područja.

Poseban naglasak će se u 2022. godini dati na edukaciju iz područja gospodarenja otpadom u koju će se trebati uključiti veći broj zaposlenika, od neposredno uključenih u proces odvoza, preko referenata zaduženih za to područje, pa do članova uprave. Osim toga, planira se i nastavak edukacije stanovništva na našem području koja se vrši putem pisanih materijala i skupova građana u suradnji sa vanjskim stručnim suradnicima.

**8. PLAN INVESTICIJA U 2022. GODINI**

U 2022. godini planiraju se 4 nove investicije, od kojih se tri odnose na nabavu novih komunalnih vozila (vozilo Piaggio, kamion 8 m3, vozilo 3 m3), te postavljanje solarnih panela na krov skladišta na Kamiku.

Početkom godine očekuje se isporuka novog komunalnog vozila za odvojeno prikupljanje i prijevoz otpada zapremine spremnika 16 m3 sa dizalicom, čija nabava je sufinancirana sredstvima Fonda za zaštitu okoliša i energetsku učinkovitost, a postupak je proveden u 2021. godini.

Cijena vozila je 1.853.900 kn, od čega FZOEU sufinancira 1.466.459,89 kn, a Med eko servis mora osigurati ostatak od ukupno 850.915,11 kn, od čega 463.475 kn otpada na PDV. Sukladno uvjetima iz prijedloga ugovora koji je sastavni dio Dokumentacije o nabavi, rok plaćanja je 60 dana od ispostave računa. Očekujemo da je navedeni rok dovoljan da realiziramo povrat PDV-a od 463.475 kn, a ostatak od 387.440,11 kn planira se nabaviti putem kredita poslovne banke na rok od 24 mjeseca.

Ostala ulaganja tijekom godine će se odnositi na nabavku kanti za miješani komunalni otpad različitog volumena, ovisno o procjeni potreba u sklopu procesa donošenja nove Odluke o načinu prikupljanja komunalnog otpada i novog cjenika usluge prikupljanja otpada.

Iz vlastitih sredstava nastavlja se otplata ugovorenih obaveza po kreditu za poslovni prostor na Kamiku i ugovorima o financijskom leasingu za komunalna vozila.

U 2022. godini završava se otplata financijskog leasinga za mini bus, za što je planirano sufinanciranje Općine Medulin u visini 55.000,00 kn.

**Planirani iznosi kapitalnih pomoći i sufinanciranja od strane Općine Medulin (756.625 kn):**

1. Solarni paneli na krovu skladišta na Kamiku 15.000,00 kn
2. mini bus (rate leasinga 2022.g.) 55.000,00 kn
3. komunalno vozilo Piaggio 230.000,00 kn
4. komunalno vozilo kamion 8 m3 45.000,00 kn
5. komunalno vozilo 3 m3 250.000,00 kn

**Vlastita sredstva MED EKO SERVIS d.o.o. (943.771,20 kn):**

1. rate leasinga za Mitsubishi Fuso Canter 105.185,28 kn
2. rate leasinga za Iveco ML150E28 244.607,28 kn
3. rate leasinga za novu čistilicu 281.078,64 kn
4. rate kredita za poslovni prostor 182.900,00 kn
5. rate kredita za komunalno vozilo 16 m3 130.000,00 kn

**Plan zaduživanja i otplata**



Tablica sadrži plan otplate postojećih obaveza koje se nastavljaju otplaćivati u 2022. godini, a nova zaduženja će biti unesena nakon sklapanja ugovora.

Nova zaduženja se odnose na kredit za kupnju vozila 16 m3 sa dizalicom i financijski leasing za kamion zapremine 8 m3.

**9. ZAKLJUČAK**

Zbog društvenih i poslovnih okolnosti uzrokovanih epidemijom COVID-19, godina pred nama će biti izuzetno zahtjevna.

Kako je epidemija globalni problem, čije trajanje i tijek uvelike utječe na protok ljudi i dobara, ostaje upitna turistička sezona 2022. godine, koja je za Med eko servis izuzetno bitna kao izvor prihoda.

U nastalim okolnostima Društvo se okrenulo iznalaženju unutarnjih rezervi i racionalizaciji u svim segmentima poslovanja.

Isto tako, obzirom na nastale okolnosti, jedan od najvažnijih ciljeva u 2022. godini je očuvanje zdravlja zaposlenih kako bi se poslovanje moglo nesmetano odvijati.

U 2022. godini prioriteti su unaprjeđenje uspostavljenog sustava na osnovi uočenih manjkavosti, i rad na edukaciji stanovništva kako bismo postigli što bolje rezultate u odvojenom prikupljanju otpada, te ispunili ciljeve zadane Planom gospodarenja otpada. Cilj za 2022. godinu je 30% odvojeno prikupljenog komunalnog otpada.

Početkom 2022. očekuje se donošenje Odluke o načinu pružanja javne usluge sakupljanja komunalnog otpada, a nakon nje i novog Cjenika usluge sakupljanja komunalnog otpada. Izrada ovih dokumenata je izuzetno važna za Med eko servis, budući da oni utvrđuju uvjete obavljanja najznačajnije djelatnosti društva – sakupljanja i odvoza otpada,

Nastaviti će se s implementacijom FMC-a, koji će uz primjenu ISO standarda poboljšati efikasnost rada i pridonijeti boljim rezultatima poslovanja.

Društvo će provoditi mjere štednje i racionalizacije poslovanja kako se ne bi u pogledu troškova dovela u pitanje likvidnost poduzeća. Istovremeno će se poduzimati sve dostupne mjere naplate dospjelih potraživanja.

Ukoliko se ukaže mogućnost, nastojat ćemo se kandidirati i za bespovratna sredstva EU fondova, putem Ministarstva gospodarstva i održivog razvoja.

Naša će nastojanja u 2022. godini biti usmjerena u pružanje kvalitetne usluge i prilagodbu organizacije rada epidemiološkim i poslovnim uvjetima u okruženju, kako bismo što učinkovitije ispunjavali zadaću koju nam je Osnivač i lokalna zajednica povjerila.

 MED EKO SERVIS d.o.o.

 Član Uprave

 Edo Krajcar, mag.oec.